## Pravilnik o izmjenama i dopunama Pravilnika o obliku, sadržaju i uporabi obrazaca platnog prometa

### NN 10/2001 (6.2.2001.), Pravilnik o izmjenama i dopunama Pravilnika o obliku, sadržaju i uporabi obrazaca platnog prometa

# ZAVOD ZA PLATNI PROMET

208

Na teme­lju članka 38. točke 2. Zakona o platnom prometu u zem­lji
(»Narodne novine« broj 27/93 i 97/00.), glavni direktor Zavoda za platni promet
propisuje

## PRAVILNIK

### O IZMJENAMA I DOPUNAMA PRAVILNIKA O OBLIKU, SADRŽAJU I UPORABI OBRAZACA PLATNOG PROMETA

Članak 1.

U Pravilniku o obliku, sadržaju i uporabi obrazaca platnog pro­meta
(»Narodne novine« broj: 81/96., 109/96., 49/97., 94/97., 50/98., 2/99., 21/99.,
27/99., 59/99., 94/99. i 34/00.), u članku 1. stavak drugi mije­nja se i glasi:

»Obrascima platnog prometa, prema ovom Pravilniku, smatraju se obrasci
na kojima se izdaju nalozi za obav­lja­nje svih gotovinskih i bezgotovinskih
plaća­nja preko računa u Zavodu za platni promet (u da­lj­njem tekstu
Pravilnika: Zavod).«

Članak 2.

U članku 2. stavak prvi mije­nja se i glasi:

»Obrasci za obav­lja­nje platnog prometa jesu:

1) Obrasci za gotovinska plaća­nja:

    a) za uplate:

        Opća uplatnica – obrazac br. 10

        Opća uplatnica – obrazac br. 10-1

    b) za isplate:

        Ček – obrazac br. 20

        Uputnica – obrazac br. 25

        Nalog za gotovinsku isplatu – obrazac br. 28;

2) Obrasci za bezgotovinska plaća­nja:

        Opći nalog za prijenos – obrazac br. 40

        Opći nalog za prijenos – obrazac br. 40-1

        Nalog za naplatu – obrazac br. 43

        Obračunski ček – obrazac br. 45

        Zbrojni nalog za prijenos – obrazac br. 47

3) Interni obrasci Zavoda:

        Interni nalog za prijenos – obrazac br. 50

4) Obrasci za obračun s poštama i depozitnim institucijama:

        Prijava uplata – obrazac br. 60

        Prijava isplata – obrazac br. 65;

5) Ostali obrasci platnog prometa:

        Akreditiv – obrazac br. 85«.

Članak 3.

U članku 3. stavak 4. briše
se, a stavci 2. i 3. mije­njaju se i glase:

»Iznimku čine Zbrojni nalog
za prijenos – obrazac br. 47, čije su dimenzije 295 mm ¤ 210 mm, Akreditiv –
obrazac br. 85, čije su dimenzije 210 mm ¤ 148 mm te Opća uplatnica – obrazac
br. 10–1 i Opći nalog za prijenos – obrazac br. 40–1 čije su dimenzije 220 mm ¤
102 mm.«,

Obrasci platnog prometa
tiskaju se na samokopirnom papiru. Iznimku čine Opća uplatnica – obrazac br.
10-1 i Opći nalog za prijenos – obrazac br. 40-1 koji se tiskaju na papiru koji
nije samokopirni. Iznimku također čini Opća uplatnica – obrazac broj 10-1 koju
Ministarstvo financija Republike Hrvatske tiska za svoje potrebe, koja ima
rozetu zelene boje i tiska se na papiru koji nije samokopirni.«

Članak 4.

U članku 5. stavak 1. pos­ljed­nja
alineja mije­nja se i glasi:

»– neprenoše­nje potpisa
nalogodavca i mjesta i datuma na drugi, treći i četvrti primjerak obrasca broj
85 »Akreditiv«.«

Članak 5.

U članku 6. stavak 1. mije­nja
se i glasi:

»Obrasci platnog prometa za
bezgotovinska plaća­nja tiskaju se crvenim otiskom, a Opći nalog za prijenos –
obrazac br. 40-1 crnim otiskom.«

Članak 6.

U članku 7. stavak 1. alineja prva mije­nja se i glasi:

»– obrasci broj 10, 10-1, 28, 40, 40-1, 47, 60, 65 i 85 na papiru bijele
boje;«

U ovom članku brišu se treća, peta i deveta alineja i dodaje se drugi
stavak koji glasi:

»Kod obrazaca platnog prometa
broj 20, 28, 40, 43, 45, 47 i 50 drugi primjerak i kod obrazaca broj 60 i 65
drugi i treći primjerak su kopija, koja je na papiru bijele boje.«

Članak 7.

U članku 8. stavku prvom
briše se tekst »11«.

Članak 8.

U članku 10. briše se drugi
stavak.

Članak 9.

Briše se naslov »Posebna
uplatnica – obrazac br. 11« i članci 15., 16. i 17.

Članak 10.

U članku 18. brišu se drugi i
treći stavak.

Članak 11.

U članku 29. stavak treći
mije­nja se i glasi:

»Kopija ostaje kod
nalogodavca na kojoj nalogodavac može od Zavoda zatražiti ovjeru primitka.«

Članak 12.

Iza članka 29. dodaje se novi
naslov »Opći nalog za prijenos – *obrazac br. 40-1« i* novi članci 29a. i
29b. i glase:

»Članak 29a.

Opći nalog za prijenos –
obrazac br. 40-1 uporab­ljuje se kao bezgotovinski nalog platnog prometa, a
vjerovnik ga dostav­lja dužniku popu­njenog sa svim propisanim elementima.

Članak 29b.

Opći nalog za prijenos –
obrazac br. 40-1 – sastoji se od dvaju dijelova: opće­g naloga za prijenos i
potvrde primitka, koji su spojeni perforacijom.

Opći nalog za prijenos ima
jednake dimenzije, raspored elemenata i sadržaj kao i Opći nalog za prijenos –
obrazac br. 40.

Potvrda primitka sadrži: broj
računa nalogodavca, poziv na broj (zaduže­nje), iznos, broj računa primate­lja
sredstava, poziv na broj (odobre­nje), pečat i potpis jedinice Zavoda te mjesto
i datum predaje Zavodu.

Opći nalog za prijenos ostaje
u Zavodu kao dokument o zaduže­nju računa dužnika odnosno odobre­nju računa
vjerovnika.

Potvrda primitka koju je
ovjerio Zavod, vraća se podnosite­lju naloga i služi kao dokaz da je nalog
predan na izvrše­nje.«

Članak 13.

Briše se naslov »Poseban
nalog za prijenos – obrazac br. 41« i članci broj 30., 31. i 32.

Članak 14.

Briše se naslov »Nalog za
obračun – obrazac br. 42« i članci broj 33., 34. i 35.

Članak 15.

Briše se naslov »Nalog za
prijenos s računa – akreditiva – obrazac br. 44« i članci broj 39., 40. i 41.

Članak 16.

U članku 48. stavku drugom
tekst »Posebnim nalogom za prijenos« zamje­njuje se tekstom »pojedinačnim
nalogom«, a tekst »Posebnih naloga za prijenos« zamje­njuje se tekstom
»pojedinač­nih naloga«.

Članak 17.

Briše se naslov »Nalog za otvara­nje akreditiva – obrazac br. 83« – i
članci broj 66., 67. i 68.

Članak 18.

Naslov **»Akreditiv** – obrazac br. 84« i članci 69., 70. i 71. mije­njaju
se i glase:

**»Akreditiv** – obrazac br. 85

Članak 69.

Akreditiv se uporab­ljuje
kada sudionik platnog prometa nalaže jedinici Zavoda kod koje ima otvoren žiroračun
da se na teret ­nje­gova računa, novčana sredstva stave na raspolaga­nje
određenoj pravnoj ili fizičkoj osobi u istoj ili drugoj jedinici Zavoda.

Za korište­nje sredstava
akreditiva sudionik uporab­ljuje obras­ce broj 20, 28, 40 i 40-1.

Članak 70.

Akreditiv sadrži ove
elemente:

1) naziv i sjedište jedinice
Zavoda u kojoj se vodi račun nalo­go­davca

2) naziv i sjedište jedinice
Zavoda u kojoj se vodi račun korisnika akreditiva

3) broj akreditiva

4) naziv, mjesto i broj
računa nalogodavca

5) vrstu akreditiva

6) iznos

7) naziv i mjesto korisnika
akreditiva

8) broj računa korisnika
akreditiva ako korisnik akreditiva ima račun

9) vrijedi do (rok važe­nja
akreditiva)

10) uvjete prijevremenog
zatvara­nja akreditiva

11) uvjete korište­nja

12) oznaku kontrole

13) mjesto i datum predaje
Zavodu

14) mjesto i datum otvara­nja

15) pečat i potpis
nalogodavca – na prvom primjerku

16) pečat i potpis jedinice
Zavoda – na drugom, trećem i četvrtom primjerku.

Primjerci akreditiva
»izvještaj jedinici Zavoda« i »izvještaj korisniku akreditiva« na poleđini sadrže:
broj akreditiva, iznos, rok važe­nja akreditiva, broj računa nalogodavca, datum
isplate po akreditivu, broj čeka ili naloga, način isplate po akreditivu (u gotovu
ili virmanom) i sta­nje po akreditivu.

Članak 71.

Akreditiv se sastoji od
četiriju primjeraka: naloga za otvara­nje akreditiva, izvještaja jedinici
Zavoda, izvještaja korisniku akreditiva i izvještaja o otvara­nju akreditiva.

Primjerak »nalog za otvara­nje
akreditiva« ostaje u jedinici Zavo­da inicijative kao dokument na osnovi koje­g
je otvoren akreditiv.

Primjerci »izvještaj jedinici
Zavoda« i »izvještaj korisniku akreditiva« dostav­ljaju se jedinici Zavoda u
kojoj se akreditiv koristi.

Primjerak »izvještaj o otvara­nju
akreditiva« dostav­lja se nalogodavcu po akreditivu.

Članak 19.

Članak 72. mije­nja se i
glasi:

»Sudionici platnog prometa
podnose naloge platnog prometa Zavodu na izvrše­nje u svim primjercima osim
primjerka obrasca koji je kopija i koji ostaje nalogodavcu za ­nje­gove
potrebe.

Primjerci obrazaca broj 10 i 10-1
– »priznanica« uručuju se uplatite­lju pri plaća­nju a primjerak obrasca broj
25 – »izvještaj primate­lju« uručuje se primate­lju novca pri isplati.

Primjerak obrasca 40-1 –
»potvrda primitka« uručuje se podnosite­lju naloga kao dokaz da je nalog predan
na izvrše­nje osim, ako propisom nije drugačije rečeno.

Ostali primjerci naloga
platnog prometa ostaju u jedinici Zavoda koja je nalog primila kao dokumenti o
zaduže­nju i odobre­nju određenog računa.

Sudionici platnog prometa
podnose Zavodu sve vrste obrazaca propisane ovim Pravilnikom. Iznimno fizičke
osobe – građani podnose samo Opću uplatnicu obrazac br. 10, Nalog za gotovinsku
isplatu, obrazac br. 28 i Opći nalog za prijenos obrazac br. 40.

Članak 20.

Članak 73. i članak 74. zamje­njuju
se novim člancima 73., 73a., 73b., 74. i 74b. i glase:

»Članak 73.

Sadržaj pojedinih elemenata
upisuje se u prostor koji je određen u obrascima platnog prometa za te
elemente.

Opisno se popu­njavaju
elementi na lijevoj strani obrazaca. Na desnoj strani obrazaca u uokvirene
prostore elemenata upisuju se brojčane oznake.

Uokvireni prostori elemenata
za upis brojčanih oznaka sastoje se od po­lja ili od pretpo­lja i po­lja.

Po­lje imaju ovi elementi:
»broj računa«, »kn« i »način izvrše­nja«, a pretpo­lje i po­lje imaju s­ljedeći
elementi »poziv na broj (zaduže­nje)«, »poziv na broj (odobre­nje)« i »šifra«.

U pretpo­lje elemenata »poziv
na broj (zaduže­nje)« i »poziv na broj (odobre­nje)« upisuje se broj osnovnog
modela, a u po­lje sadržaj toga elementa.

U pretpo­lje elementa »šifra«
upisuje se broj vezne oznake, a u po­lje elementa »šifra« upisuje se šifra
novčanih tokova.

Članak 73a.

Nalogodavac popu­njava sve
elemente u obrascu platnog prometa osim elemenata koje popu­njavaju Zavod,
banka odnosno štedionica i pošta, a to su: broj pošte, oznaka načina izvrše­nja,
oznaka likvidature i elementi o potvrdi primitka ili isplate gotovine.

Veznu oznaku upisuje
nalogodavac, a iznimno ako je podno­site­lj naloga građanin, broj vezne oznake
ispisuje Zavod. Zavod upisuje i vezne oznake »33« i »88«, te »29«, »64«, »66«,
»67«, »68«, »71«, »73«, »75«, »77«, »80«, »83«, »92«, »93« i »95«.

Oznaku načina izvrše­nja
koristi Zavod za označava­nje prioriteta u izvršava­nju naloga platnog prometa.
Oznaka prioriteta dodje­ljuje se u Zavodu automatski na teme­lju računa primate­lja,
osim na magnetnom nosite­lju koji u Zavod podnosi banka ili štedionica za
naloge kojima je prioritete dodijelila ona sama.

Osnova za upisiva­nje broja
vezne oznake i šifre novčanih tokova je »svrha doznake«, a osnova za određiva­nje
prioriteta  je prioritetni red plaća­nja.

Članak 73b.

Zavod, banka, štedionica i pošta neće na izvrše­nje primati naloge
platnog prometa koji su nepravilno popu­njeni, nečit­ljivo popu­njeni i
nepotpuni.

Nepravilno popu­njenim obrascem platnog prometa smatra se obrazac u
kojemu pojedini elementi nisu na propisani način upisani u prostore predviđene
za ­njihov upis.

Nečit­ljivo popu­njenim obrascem platnog prometa smatra se obrazac u
kojemu elementi nisu čit­ljivo upisani na svim ­nje­govim primjercima.

Nepotpunim obrascem platnog prometa smatra se obrazac u kojemu nisu
upisani: naziv, mjesto i broj računa nalogodavca i primate­lja sredstava,
iznos, svrha doznake, vezna oznaka, ako je za tu vrstu plaća­nja ovim
Pravilnikom propisan broj vezne oznake i poziv na broj kada se može brojčano
označiti osnova – dokument (faktura, ugovor, ček, mjenica, rješe­nje i drugi
slični dokumenti). Iznimno za uplate u humanitarne svrhe »naziv i adresa
uplatite­lja« mogu ostati nepopu­njeni.

Zavod neće primati na izvrše­nje naloge platnog prometa ispostav­ljene
na teret/u korist računa u Zavodu ako takav ne postoji u Re­gistru računa.

Članak 74.

U pojedine elemente obrazaca platnog prometa nalogodavac upisuje podatke
tako da:

1) ispod teksta »Zavod za platni promet« upisuje mjesto u kojemu je
sjedište jedinice Zavoda kojoj se nalog podnosi;

2) naziv nalogodavca mora
odgovarati broju računa nalogodavca, a naziv primate­lja sredstava mora
odgovarati broju računa primate­lja;

Ako je nakon izdava­nja naloga
platnog prometa došlo do izmjene broja računa dužnika, nalog se izvršava na
teret računa pravnog s­ljednika odnosno s­ljednika dužnika osim u slučaju kad
se nad dužnikom provodi stečajni postupak.

Ako je izmije­njen račun vjerovnika, nalog se izvršava u korist računa
pravnog s­ljednika odnosno s­ljednika tog vjerovnika.

3) iznos upisuje u kunama i lipama. Ispred iznosa upisuje dvije
vodoravne crtice ili zvjezdicu. Brojku koja označava lipe od brojke koja
označava kune odvaja sa decimalnim zarezom i ona ima dva decimalna mjesta;

4) u uokvireni prostor »ukupno kuna« na Zbrojnom nalogu za prijenos
upisuje ukupan iznos svih naloga s jedne stranice, a ako Zbrojni nalog ima
dvije ili više stranica, ukupan iznos sa svih stranica upisuje na ­nje­govoj
pos­ljed­njoj stranici u uokvireni prostor »ukupno kuna po Zbrojnom nalogu«;

5) element »svrha doznake«
popu­njava opisno iz če­ga se mora vidjeti namjena i osnova doznake sredstava;

6) u pretpo­lje »šifra«
upisuje dvoznamenkasti broj vezne oznake, koji utvrđuje na teme­lju opisa iz
elementa »svrha doznake«;

Broj vezne oznake, uporab­ljuje
se za tipizirani opis elementa »svrha doznake« što ga Zavod unosi u Izvadak o
promjenama i sta­nju na računu – obrazac br. 51.

Pre­gled veznih oznaka i objaš­nje­nje za upisiva­nje brojeva veznih
oznaka u naloge platnog prometa daje se u Prilogu br. 1, koji je sastavni dio
ovog Pravilnika.

Ako za pojedina plaća­nja nije propisan broj vezne oznake, nalogodavac
je ne upisuje.

7) u pretpo­lje elementa
»poziv na broj (zaduže­nje)« i »poziv na broj (odobre­nje)« upisuje broj
osnovnog modela, osim kad je riječ o modelu bez broja;

U po­lje elementa »poziv na
broj (zaduže­nje)« upisuje se samo brojčana oznaka, dopunske informacije za dužnika
kad se plaća­nje obav­lja u ime i za račun druge osobe: plaća­nje iz kredita
banaka odnosno štedionica za račun korisnika kredita, plaća­nje u ime i za
račun građanina s tekuće­g računa i drugog računa u banci odnosno štedionici i
sl. U ovaj prostor obavezno se unosi broj akreditiva, serijski broj Čeka i
Obračunskog čeka, broj ugovora kod Naloga za naplatu i sl.

U po­lje elementa »poziv na
broj (odobre­nje)« upisuje samo brojčane oznake, pobliže objaš­nje­nje osnova
doznake sredstava, na primjer: broj fakture kod dužničko-vjerovničkih odnosa,
serijski broj čeka pri naplati svih vrsta čekova, broj prodajnog mjesta kad se
uplaćuje dnevni utržak, broj police osigura­nja i druge dopunske informacije.

8) za oznaku mjesta upisuje
mjesto u kojem je jedinica Zavoda gdje će nalog predati na izvrše­nje;

9) za datum predaje Zavodu
kod bezgotovinskih naloga upisuje datum kada je nalog stvarno predan Zavodu.

10) za datum izvrše­nja
upisuje datum kada želi da Zavod izvrši taj nalog i on predstav­lja datum
valute.

Zavod će nalog izvršiti u
skladu s odredbama Zakona o platnom prometu u zem­lji i propisima donesenim na
teme­lju zakona.

Na gotovinskim nalozima datum
izvrše­nja ujedno je i datum predaje naloga Zavodu.

Na bezgotovinskim nalozima
datum izvrše­nja može biti različit od datuma predaje Zavodu.

Ako je nalog predan u banci,
štedionici ili pošti, datum na nalogu mora odgovarati datumu predaje naloga u
banci, štedionici ili pošti.

Članak 74a.

Pre­gled osnovnih modela
»poziva na broj«, s objaš­nje­njem za ­njihovu uporabu, daje se u Prilogu br.
2, koji je sastavni dio ovog Pravilnika.

Osnovni modeli za upisiva­nje
sadržaja elementa »poziv na broj« označeni brojevima od 01 do 84, imaju
kontrolni broj kojim se kontrolira dio ili cjelokupan sadržaj elementa »poziv
na broj«. Sadržaj »poziva na broj« bez osnovnog modela nije pod kontrolom
kontrolnog broja.

Za točnost prijenosa podataka
koji nisu pod kontrolom kontrolnog broja ili su bez modela Zavod ne odgovara.

Sudionik platnog prometa mora
utvrditi sadržaj elementa »poziv na broj« koristeći se osnovnim modelima koji
imaju kontrolni broj.

Sudionik platnog prometa može
upisivati sadržaj elementa »poziv na broj« bez osnovnog modela ako se tim sadržajem
iskazuje samo datum, broj dokumenta (broj fizičkih jedinica određenog dokumenta
– faktura, ugovora, mjenica, polica, rješe­nja i drugih sličnih dokumenata),
redni broj dana u bodini, redni broj mjeseca u godini i brojčani izraz
postotka.

Broj osnovnog modela i način
upisiva­nja sadržaja u po­lje »poziv na broj« sudionik platnog prometa
priopćuje uplatite­lju sredstava u dokumentu koji je osnova za plaća­nje ili na
drugi prikladan način.

Ako ne postoji podatak koji treba upisati u po­lje »poziv na broj«,
nalogodavac u pretpo­lje upisuje broj osnovnog modela »99«.

Članak 21.

Članak 75. mije­nja se i glasi:

»Naloge platnog prometa potpisuju osobe ovlaštene za potpisiva­nje koje
su deponirale potpise u Zavodu. Osim potpisa, na nalozima mora  biti pečat nalogodavca čiji naziv odnosno
tvrtka mora odgovarati nazivu odnosno tvrtki nalogodavca koji je naveden u
rješe­nju o upisu u odgovarajući re­gistar.

Nalogodavci koji rabe pečat i žig s grbom Republike Hrvat­ske dužni su
na nalozima upotreb­ljavati pečat odnosno žig koji je deponiran u Zavodu.

Zbrojni nalog za prijenos (obrazac br. 47) ovjerava se potpisima
ovlaštenih osoba i pečatom na pos­ljed­njoj stranici.«

Članak 22.

Članak 76. mije­nja se i glasi:

»Za dva i više naloga nalogodavac je dužan podnijeti Zavodu
konsignaciju. Konsignacija, prema ovom Pravilniku, znači popis pojedinačnih
iznosa s naloga i ­njihov zbroj.«

Članak 23.

U Prilogu broj 2, Pre­gled osnovnih modela »poziva na broj« s objaš­nje­njem
za ­njihovu primjenu, u tabeli, mije­njaju se sadržaji modela 26 i 30 i glase:

“26       – (P1)K     –
(P2)K     – (P3)K      –

“30       – P1          –
P2           – P3           –”

U tekstualnom dijelu ovog
priloga, u točki 2. sadržaji modela 26 i 30 se mije­njaju i glase:

»Model 26 – Podatak P1 ima 4
znamenke računajući i kontrolni broj i sadrži oznaku vrste prihoda koji se
plaća. Podatak P2 i podatak P3 nisu ograničeni s brojem znamenaka i svaki ima
svoj kontrolni broj.

Model 30 – uporab­ljuje se u
»pozivu na broj zaduže­nja« na nalozima za plaća­nje rashoda s jedinstvenog
računa riznice te u »pozivu na broj odobre­nja« za storno rashoda.

Podatak P1 mora imati 10
znamenaka, podatak P2 mora imati 4 znamenke a podatak P3 može imati najviše 6
znamenaka. Podatak P3 može i ne mora biti popu­njen.«

Članak 24.

Pri uporabi obrazaca (40, 41,
42, 43, 44 i 47) nalogodavac je obvezan u slobodnom prostoru na nalogu, desno
od pečata i potpisa nalogodavca upisati datum predaje naloga Zavodu.

Članak 25.

Postojeće zalihe obrazaca
ukinutih ovim Pravilnikom (11, 41, 42, 44, 83 i 84) mogu se koristiti do 31.
prosinca 2001. godine.

Članak 26.

Ovaj Pravilnik stupa na snagu
5. ve­ljače 2001. godine.

Broj: III-1-465/01
Zagreb, 25. siječ­nja 2001.

Glavni direktor
**Dinko Zidarević,** v. r.

if !supportEmptyParas endif

![](dodatni/359915.gif)
![](dodatni/359916.gif)
[A4 format](dodatni/359917.gif)
![](dodatni/359918.gif)
[A4 format](dodatni/359919.gif)
![](dodatni/359920.gif)
[A4 format](dodatni/359921.gif)

Pravilnik, NN 10/2001-208